VENDIM 
 Nr.854, datë 5.8.2009

PËR HAPJEN E PROGRAMEVE TË STUDIMEVE TË DOKTORATËS, NË FAKULTETIN E SHKENCAVE SOCIALE DHE NË ATË TË MJEKËSISË, TË UNIVERSITETIT TË TIRANËS
(Ndryshuar me VKM nr. 1169, datë 25.11.2009; nr. 163, datë 3.3.2010)

(i përditësuar)

Në mbështetje të nenit 100 të Kushtetutës dhe të neneve 26, 42 e 75 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave
  
VENDOSI:
 
1. Hapjen në Fakultetin e Shkencave Sociale të Universitetit të Tiranës, të programeve të studimeve të ciklit të tretë të doktoratës, në: 
a)  Filozofi, në përfundim të së cilës lëshohet diploma për gradën shkencore “Doktor (Dr.) në Filozofi”.
b)  Sociologji, në përfundim të së cilës lëshohet diploma për gradën shkencore “Doktor (Dr.) në Sociologji”.
c)  Pedagogji, në përfundim të së cilës lëshohet diploma për gradën shkencore “Doktor (Dr.) në Pedagogji”.
ç) Psikologji, në përfundim të së cilës lëshohet diploma për gradën shkencore “Doktor (Dr.) në Psikologji”.
d)  Punë sociale, në përfundim të së cilës lëshohet diploma për gradën shkencore “Doktor (Dr.) në Punë Sociale”. 
2. Hapjen në Fakultetin e Mjekësisë, të Universitetit të Tiranës, të programit të studimeve të ciklit të tretë të doktoratës, në: 
a)   Studime të Thelluara në Farmakologji, Fiziologji, Fiziologji Patologjike, në përfundim të të cilave lëshohen diploma për gradën shkencore “Doktor (Dr.), përkatësisht, në Studime të Thelluara, në Farmakologji, Fiziologji, Fiziologji Patologjike”.
b)   Studime të Thelluara të Aspekteve Epidemiologjike, Diagnostike dhe Terapeutike të Sëmundjeve Infektive Emergjente dhe Riemergjente në Shqipëri, në përfundim të së cilës lëshohet diplomë për gradën shkencore “Doktor (Dr.), në Studime të Thelluara të Aspekteve Epidemiologjike, Diagnostike dhe Terapeutike të Sëmundjeve Infektive Emergjente dhe Riemergjente në Shqipëri”.
c)   Shëndet publik, në përfundim të së cilës lëshohet diplomë për gradën shkencore “Doktor (Dr.) në Shëndet publik”.
ç) Studime të Thelluara të Aspekteve Epidemiologjike, Diagnostike dhe Terapeutike të Sëmundjeve të Lëkurës, në përfundim të së cilës lëshohet diplomë për gradën shkencore “Doktor (Dr.), në Studime të Thelluara të Aspekteve Epidemiologjike, Diagnostike dhe Terapeutike të Sëmundjeve të Lëkurës”.
d) Studime të Thelluara dhe Kërkime në Otorinolaringologji, në përfundim të së cilës lëshohet diploma për gradën shkencore “Doktor (Dr.) në Studime të Thelluara dhe Kërkime në Otorinolaringologji”.
dh) Studime të Thelluara në Kardiologji, në përfundim të së cilës lëshohet diplomë për gradën shkencore “Doktor (Dr.) në Studime të Thelluara në Kardiologji”.
e) Studime në Patologji Oro-Maxilo-Faciale, në përfundim të së cilës lëshohet diploma për gradën shkencore “Doktor (Dr.) në Studime në Patologji Oro-Maxilo-Faciale”.
ë)  Studime në Neuroshkencë, në përfundim të së cilës lëshohet diplomë për gradën shkencore “Doktor (Dr.) në Studime në Neuroshkencë”.
f) Studime në Obstetrikë-Gjinekologji, në përfundim të së cilës lëshohet diplomë për gradën shkencore “Doktor (Dr.) në Studime në Obstetrikë-Gjinekologji”.
g) Mjekësi Laboratorike, në përfundim të së cilës lëshohet diplomë për gradën shkencore “Doktor (Dr.) në Studime në Mjekësi Laboratorike”.
 gj) Morfologji Klinike, në përfundim të së cilës lëshohet diplomë për gradën shkencore “Doktor (Dr.) në Morfologji Klinike”.
h) Sëmundjet Kirurgjikale, në përfundim të së cilës lëshohet diplomë për gradën shkencore “Doktor (Dr.) në Sëmundjet Kirurgjikale”.
 i) Imazheri, në përfundim të së cilës lëshohet diplomë për gradën shkencore “Doktor (Dr.) në Imazheri”.
 j) Anatomi Patologjike dhe Mjekësi Ligjore, në përfundim të së cilës lëshohet diplomë për gradën shkencore “Doktor (Dr.) në Anatomi Patologjike dhe Mjekësi Ligjore”.
k)  Sëmundjet e syrit, në përfundim të së cilës lëshohet diplomë për gradën  shkencore “Doktor (Dr.) në Sëmundjet e syrit”.
l)   Pediatri, në përfundim të së cilës lëshohet diplomë për gradën shkencore “Doktor (Dr.) në Pediatri”.
ll)  Shkencat farmaceutike, në përfundim të së cilës lëshohet diplomë për gradën shkencore “Doktor (Dr.) në Shkencat Farmaceutike”.
m) Sëmundjet e brendshme, në përfundim të së cilës lëshohet diplomë për gradën shkencore “Doktor (Dr.) në Sëmundjet e Brendshme”.
3.  Kohëzgjatja e programeve të studimeve të doktoratës është, të paktën, 3 vite dhe përfshin edhe 60 kredite për studime të organizuara. 
4.  Kuotat e pranimit në këto programe studimi, për vitin akademik 2009-2010, janë, si më poshtë vijon: 
[bookmark: _GoBack]A.   Fakulteti i Shkencave Sociale:
	a)  Doktoratë në Filozofi 
	24;

	b)  Doktoratë në Sociologji
	30;

	c)  Doktoratë në Pedagogji
	14;

	ç)  Doktoratë në Psikologji
	20;

	d)  Doktoratë në Punë Sociale
	12;


B. Fakulteti i Mjekësisë:
	a) Doktoratë në studime të thelluara në farmakologji, fiziologji, fiziologji patologjike
	10;

	b) Doktoratë në studime të thelluara të aspekteve epidemiologjike, diagnostike dhe terapeutike të sëmundjeve infektive, emergjente dhe riemergjente 
	17;

	c) Doktoratë në shëndet publik
	16;

	ç) Doktoratë në studime të thelluara të aspekteve epidemiologjike, diagnostike dhe terapeutike të sëmundjeve të lëkurës
	13;

	d) Doktoratë në studime të thelluara dhe kërkime në otorinolaringologji
	10;

	dh) Doktoratë me studime të thelluara në kardiologji
	19;

	e) Doktoratë në studime në patologji oro-maxilo-faciale
	43;

	ë) Doktoratë në studime në neuroshkencë
	23;

	f) Doktoratë në studime në obstetrikë-gjinekologji
	17;

	g) Doktoratë në mjekësi laboratorike
	26;

	gj) Doktoratë në morfologji klinike
	17;

	h) Doktoratë në sëmundjet kirurgjikale
	48;

	i) Doktoratë në kardiokirurgji
	4;

	j) Doktoratë në imazheri
	14;

	k) Doktoratë në anatomi patologjike dhe mjekësi ligjore
	14;

	l) Doktoratë në sëmundjet e syrit
	16;

	ll) Doktoratë në pediatri
	30;

	m) Doktoratë në shkencat farmaceutike
	13;

	n) Doktoratë në sëmundjet e brendshme
	28.




4/1. Për kandidatët nga trojet shqiptare, jashtë kufijve të Republikës së Shqipërisë, përcaktohen 10 (dhjetë) kuota në programet e studimeve të doktoratës në Fakultetin e Shkencave Sociale dhe 40 (dyzet) kuota në programet e studimeve të doktoratës në Fakultetin e Mjekësisë. Këto kuota administrohen nga Ministria e Arsimit dhe Shkencës, në përputhje me kërkesat e institucioneve përkatëse zyrtare të vendeve nga vijnë kandidatët.
4/2. Kuotat e paplotësuara rishpërndahen nga Ministria e Arsimit dhe Shkencës.
5.  Tarifa e shkollimit është 200 000 (dyqind mijë) lekë dhe likuidohet për çdo vit të kohëzgjatjes normale, me këste, të caktuara nga fakulteti përkatës. 
6.  Efektet financiare, që rrjedhin nga zbatimi i këtij vendimi, të përballohen nga buxheti i miratuar për Universitetin e Tiranës.
6/1. Kuotat e paplotësuara rishpërndahen nga Ministria e Arsimit dhe Shkencës.
7.  Ngarkohen Ministria e Arsimit dhe Shkencës dhe Universiteti i Tiranës për zbatimin e këtij vendimi. 
Ky vendim hyn në fuqi pas botimit në Fletoren Zyrtare.
 
KRYEMINISTRI 
 Sali Berisha
